ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1990 අංක 1 දරන
පොලිස් කොමිෂන් සභා පනත

(සහතිකය සටහන් කළේ 1990 ජනවාරි මස 23 වන දින)
ආණ්ඩුවේ නියමය පරිදි මුද්‍රණය කරන ලදී.
1990 ජනවාරි මස 26 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1990 අංක 1 දරන පොලිස්
කොමිෂන් සභා පනත

ජාතික පොලිස් කොමිෂන් සභාවක් සහ එක් එක් පළාත සභාව
සඳහා පළාත් පොලිස් කොමිෂන් සභාවක් පිහිටුවීම සඳහා ද, ඊට
සම්බන්ධ හෝ ආනුෂංගික හෝ කරුණු සඳහා ද විධිවිධාන
සැලැස්වීම පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1990 අංක 1 දරන පොලිස් කොමිෂන් සභා පනත
යනුවෙන් හඳුන්වනු ලබන අතර ගැසට් පත්‍රයේ පළ කරනු ලබන
නියමයක් මගින් ජනාධිපතිවරයා විසින් නියම කරනු ලබන
දිනයක එය ක්‍රියාත්මක විය යුතුය.

(1) (අ) කොමිෂන් සභාවේ සභාපතිවරයා වශයෙන් ක්‍රියා
කළ යුතු වූ පොලිස් පතිවරයාගෙන්;

(ආ) ජනාධිපතිවරයා විමස්‍ය, රාජ්‍ය සේවා කොමිෂන්
සභාව විසින් නම් කරනු ලබන එක් තැනැත්තකු
ගෙන්; සහ
(ඇ) අග්‍ර විනිශ්චයකාරවරයා විසින් නම් කරනු ලබන
එක් තැනැත්තකුගෙන්
සමන්විත ජාතික පොලිස් කොමිෂන් සභාවක් තිබිය යුතු ය.

(2) යම් තැනැත්තකු පාර්ලිමේන්තු මන්ත්‍රීවරයකු හෝ පළාත්
සභාවක මන්ත්‍රීවරයකු හෝ පළාත් පාලන ආයතනයක සභිකයකු
හෝ නම්, ඔහු ජාතික පොලිස් කොමිෂන් සභාවේ සාමාජිකයකු
ලෙස නම් කරනු නොලැබිය යුතු අතර, ඔහු එවැනි සාමාජීකයකු
ලෙස කටයුතු කර ගෙන යාම නොකළ යුතුය.

(3) අසනීපයක නිසා හෝ ශ්‍රී ලංකාවෙන් බැහැරව සිටීම නිසා
හෝ වෙනත් යම් හේතුවක් නිසා, නම් කරනු ලැබූ කිසියම්
සාමාජිකයකුට තම කාර්යයන් ඉටු කිරීමට තාවකාලිකව නොහැකි
වන අවස්ථාවක, ඔහු වෙනුවෙන් වැඩ බැලීම සඳහා නම් කිරීමේ
බලධරයා විසින් වෙනත් යම් තැනැත්තකු නම් කරනු ලැබිය
හැකි ය.

(4) (1) වන උපවගන්තියේ (ආ) ඡේදය හෝ (ඇ) ඡේදය
යටතේ නම් කරනු ලැබූ පොලිස් කොමිෂන් සභාවේ සෑම සාමාජික
යකු ම, අවස් ථාවෝචිත පරිදි, රාජ්‍ය සේවා කොමිෂන් සභාව හෝ අග්‍ර
විනිශ්චයකාරවරයා හෝ වෙත තම අත්සන යටතේ ඉදිරිපත් කරනු
ලබන ලියවිල්ලක් මගින්, තම ධුරයෙන් කලින ඉල්ලා අස්වුව
හොත් මිස, ඔහු නම් කරන ලද දිනයේ සිට අවුරුදු තුනක කාලයක්
සඳහා ධුරය දැරිය යුතුය.

(5) කොමිෂන් සභාවේ සාමාජිකයකු ලෙස නම් කරනු ලැබීමට
පෙර රාජ්‍ය නිලධරයකුව හෝ අධිකරණ නිලධරයකුව හෝ සිටියා
වූ, (1) වන උපවගන්තියේ (ආ) ඡේදය හෝ (ඇ) ඡේදය හෝ
යටතේ නම් කරන ලද, ජාතික පොලිස් කොමිෂන් සභාවේ සෑම
සාමාජිකයකුම, නම් කරන ලද දිනයේ සිට එම ධුරය දැරීම අවසන්
කළ යුතුය. තවද, ඔහු කොමිෂන් සභාවේ සාමාජිකයකුව සිටින
තාක් කල් කොමිෂන් සභාවේ සාමාජිකයකු වශයෙන් තම කාර්ය
යන් ඉටු කිරීමෙහි ලා හානිකර ලෙස බලපෑ හැකි යම් රැකියාවක,
වෘත්තියක, කර්මාන්තයක හෝ ව්‍යාපාරයක නිරත වීම නතර කළ
යුතුය.

(6) ජාතික පොලිස් කොමිෂන් සභාවේ සාමාජිකයකුට,
පාර්ලිමේනතුව මගින් තීරණය කරනු ලබන දීමනාවක් ගෙවනු ලැබිය
යුතු ය. එවැනි යම් සාමාජිකයකු වෙත ගෙවනු ලබන දීමනාව,
ඒකාබද්ධ අරමුදලට වැය බරක් විය යුතු අතර, ඔහුගේ සේවා
කාලය තුළ දී එය අඩු කරනු නොලැබිය යුතු ය.

(7) ජාතික පොලිස් කොමිෂන් සභාවට, එම  කොමිෂන් සභාව
විසින් පත් කරනු ලබන ලේකම්වරයකු සිටිය යුතු ය.

(8) කොමිෂන් සභාවේ යම් රැස්වීමක් සඳහා ගණපූරණය
සාමාජිකයන් දෙදෙනකු විය යුතුය.

(9) ජාතික පොලිස් කොමිෂන් සභාවේ සාමාජික සංඛ්‍යාවෙහි යම්
පුරප්පාඩුවක් තිබුණ ද, එයට, (8) වන උපවගන්තියේ විධිවිධාන
වලට යටත්ව, කටයුතු කිරීමේ බලය තිබිය යුතු අතර, එවැනි යම්
පුරප්පාඩුවක් හෝ සාමාජිකයකු පත් කිරීමෙහි ලා යම් දෝෂයක්
හෝ පැවැතීමේ හේතුවෙන්, කොමිෂන් සභාවේ ක්‍රියාවක් නැත
හොත් කටයුත්තක් බල රහිත නොවිය යුතු අතර, බල රහිත ලෙස
සලකනු නොලැබිය යුතු ය.

(10) දණ්ඩ නීති සංග්‍රහයේ Ix වන පරිච්ඡේදයේදී කාර්යයන්
සඳහා ජාතික පොලිස් කොමිෂන් සභාවේ සාමාජිකයකු, රාජ්‍ය
සේවකයකු ලෙස සලකනු ලැබිය යුතු ය.

උපලේඛනයේ 1 වන
3. ආණ්ඩුක්‍රම ව්‍යවස' ථාවේ නව වන 
ලැයිස් තුවේ I වන පරිශිෂ්ටයේ විධිවිධාන වලට යටත්ව, ශ්‍රී ලංකා
පොලිස් බලකායේ ජාතික අංශයේ පොලිස් නිලධරයන්ගේ පත්
කිරීම්, මාරු කිරීම්, සේවයෙන් පහ කිරීම් සහ විනය පාලනය,
මෙයින් ජාතික පොලිස් කොමිෂන් සභාව වෙත පවරනු ලැබේ.
4. ජාතික පොලිස් කොමිෂන් සභාව විසින්, එය සතු මාරු කිරීමේ,
සේවයෙන් පහ කිරීමේ සහ විනය පාලනය කිරීමේ බලතල වලින්
කිසිවක්, ශ්‍රී ලංකා පොලිස් බලකායේ ජාතික අංශයේ නිලධරයන්
සම්බන්ධයෙන් වූ විට එම ජාතික අංශයේ යම් නිලධරයකු වෙත
පවරනු ලැබිය හැකි ය.

5. ජාතික කොමිෂන් සභාව විසින් -
(අ) ශ්‍රී ලංකා පොලිස් බලකායේ ජාතික සහ පළාත් අංශ වල නිල 
ධරයන් සඳහා බඳවා ගැනීමේ ක්‍රම සහ චර්යා ධර්ම
සංග්‍රහ සකස් කිරීමට අදාළ සියලු කරුණු;

(ආ) (පළාත් අංශයක සිට ජාතික අංශයකට උසස් කිරීම
ඇතුලුව) එම අංශය ඇතුළත සහ එම අංශ අතර උසස් වීම්
සහ මාරුවීම් කිරීමේ දි අනුගමනය කළ යුතු ප්‍රතිපත්ති
වලට; සහ ශ්‍රී ලංකා පොලිස් බලකායෙ තත්ත්වයන්හි
සමතාව ආරක්ෂා කිරීමේ කාර්ය සඳහා උසස් වීම් පිණිස
සුදුසුකම් ලැබීමට එක් එක් තරාතිරමේ නිලධරයන්
විසින් ලබාගත යුතු තත්ත්වයන්ට අදාළ වූ සියලු
කරුණු;

(ඇ) ශ්‍රී ලංකා පොලිස් බලකායේ ජාතික අංශයේ පොලිස් නිල
ධරයන්ගේ පත කිරීම්, මාරු කිරීම්, සේවයෙන් පහකිරිම්
සහ විනය පාලනය පිළිබඳ වූ එහි බලතල ක්‍රියාවේ යෙද
වීම සහ අභිනියෝජනය කිරීම සඳහා කාර්ය පටිපාටියට
අදාළ වූ සියලු කරුණු ;

(ඈ) ශ්‍රී ලංකා පොලිස් බලකායේ එක් එක් ජාතික අංශයේ විවිධ
තරාතිරම් විසින් දරනු ලැබිය හැකි තුවක් කුවල, වෙඩි ද්‍රව්‍ය
වල සහ උපකරණවල ස්වභාවය, වර්ගය සහ ප්‍රමාණය;

(ඉ) පළාත් පොලිස් කොමිෂන් සභාව විමසීමෙන් පසුව, ශ්‍රී ලංකා
පොලිස් බලකායේ එක් එක් පළාත් අංශයේ විවිධ
තරාතිරම් විසින් දරනු ලැබිය හැකි තුවක් කුවල සහ වෙඩි
ද්‍රව්‍යවල ස්වභාවය, වර්ගය සහ ප්‍රමාණය
සම්බන්ධයෙන් විධිවිධාන සැලැස්වීම සහ තීරණය ගැනීම කරනු
ලැබිය යුතු ය.

6. (1) ජාතික අංගයෙ‍ේ සියලු නිලවල පොලිස් නිලධරයන්ගේ
සංඛ්‍යා ශ්‍රී ලංකාවේ ආණ්ඩුව විසින්, ජාතික
සභාව විමසා, නියම කළ යුතුය. එක් එක් පළාත් බද අංශයේ
නිලධරයන්ගේ සහ වෙනත් නිලවල සේවක සංඛ්‍යාව -

(අ) පළාතේ වර්ග ප්‍රමාණය;
(ආ) පළාතේ ජනගහණය; සහ
(ඇ) එකඟවනු ලබන හෝ නියම කරනු ලැබිය හැකි වෙනත් යම්
උපමාන කෙරෙහි සැලකිලිමත්ව පළාත් බද පරිපාලනය විසින්, ජනාධිපති
වරයාගේ අනුමතය ඇතිව නියම කරනු ලැබිය යුතුය.
මේ මූලධර්ම සියලුම පළාත් බද අංශ කෙරෙහි ඒඒකාකාරී ලෙස
අදාළ විය යුතුය.

(2) ජනගහනය, වර්ග ප්‍රමාණය, පොලිස් ස්ථාන සංඛ්‍යාව යනා
දිය සහ වෙනත් අදාළ කරුණු කෙරෙහි සැලකිලිමත්ව, නිර්ණය
කරනු ලබන ප්‍රතිපත්ති මත, පළාත් බද අංශවල සේවක සංඛ්‍යාව
නිශ්චය කළ යුතුය. මේ ප්‍රතිපත්ති සියලුම පළාත්බද අංශ
කෙරෙහි වෙනසක් නොමැතිව අදාළ විය යුතුය.

(3) ජාතික සහ පළාත් බද අංශවල විවිධ නිලවල නිලධාරීන්
භුක්ති විඳින වැටුප් පරිමාණ සහ ධුරයට අදාළ අතිරේක ලාභ
පළාත්වල ප්‍රධාන අමාත්‍යවරයන් විමසා ශ්‍රී ලංකාවේ ආණ්ඩුව
විසින් නිශ්චය කරනු ලැබිය යුතුය. පළාත් බද අංශවල සාමාජික
යන් විසින් භුක්ති විඳිනු ලබන වැටුප් පරිමාණ සහ ධුරයට අදාළ
අතිරේක ලාභ සියළුම පළාත් බද අංශ කෙරෙහි ඒකාකාරි ලෙස
අදාළ විය යුතු ය.

(4 ) ශ්‍රී ලංකා පොලිස් බලකායේ ජාතික සහ පළාත් අංශවලට
අලුතෙන් බඳවා ගන්නා සියලු තැනැත්තන් සහ එම අංශවල සාමා
ජිකයන් පුහුණු කිරීමේ වගකීම, ජාතික පොලිස් කොමිෂන් සභාව
විමසා, ශ්‍රී ලංකා ආණ්ඩුව විසින් දැරිය යුතුය. අවශ්‍යයයි ජනාධිපති
වරයා විසින් සලකනු ලබන අවස් ථාවක, යම් පළාත් අංශයක සාමා
ජිකයන් සඳහා විකල්ප පුහුණුවක් ලබාදීමට ඔහු විසින් විධිවිධාන
සැලැස් විය හැකි ය.

7. ජාතික පොලිස් කොමිෂන් සභාව විසින්, 4 වන වගන්තිය
යටතේ ස්වකීය බලතල පවරනු ලැබ ඇති ජාතික අංශයේ යම් නිල
ධූරයකු විසින් කරන ලද මාරු කිරීමේ හෝ සේවයෙන් පහ කිරීමේ
හෝ විනය කාරණයකට අදාළව කරන ලද වෙනත් යම් නියමයක්
හෝ සම්බන්ධයෙන් අතෘපතියට පත් යම් පොලිස් නිලධරයකුට,
ජාතික පොලිස් කොමිෂන් සභාව වෙත අභියාචනය කිරීමේ අයිතිය
තිබිය යුතු ය.

එසේ වුවද යම් පළාත් අංශයකට මාරු කරනු ලැබුවාවූද තමාට
විරුද් ධව පළාත පොලිස් කොමිෂන් සභාව විසින් විනය ක්‍රියා මාර්ග
යක් ගනු ලැබ ඇතතාවූද පළාත අංශයට ද්විතියනය කරන ලද
ජාතික අංශයේ යම් නිලධරයකුට ද ජාතික පොලිස් කොමිෂන් සභා
වට අභියාචනා කිරීමේ අයිතිවාසිකම් තිබිය යුතු අතර එම
ෂන් සභාවේ තීරණය අවසානාත් ත්මක විය යුතුය. එවැනි යම් අභිය
චනයක දී පළාත් පොලිස් කොමිෂන් සභාවේ නියමය වෙනස් කිරී
මට හෝ පරිච්ඡින්න කිරීමට ජාතික පොලිස් කොමිෂන් සභාවට
බලය තිබිය යුතු ය.

8. ජාතික පොලිස් කොමිෂන් සභාව විසින් 4 වන වගන්තිය
යටතේ ස්වකීය බලතල පවරනු ලැබ ඇති ජාතික අංශයේ යම් නිල
ධරයකු විසින් කරන ලද යම් මාරු කිරීමේ හෝ සේවයෙන් පහ
කිරීමේ නියමයක් නැතහොත් විනය කාරණයකට අදාළව කරන
ලද වෙනත් යම් නියමයක් වෙනස් කිරීමේ හෝ පරිච්ඡින්න
කිරීමේ හෝ බලය ජාතික පොලිස් කොමිෂන් සභාවට තිබිය යුතුය.

9. {4) ජනාධිපතිවරයා විසින් ගැසට් පත්‍රයෙහි පළ කරනු ලබන පොලිස්
ආඥාවක් මගින් නියම කරන ලද දිනයක සිට සෑම පළාතක් සඳහා ම
පළාත් පොලිස් කොමිෂන් සභාවක තිබිය යුතු ය. විවිධ පළාත්
වෙනුවෙන් විවිධ දිනයන් නියම කරනු ලැබිය හැකි ය.

(2) පළාතක, පළාත් පොලිස් කොමිෂන් සභාවක්-
(අ) එම කොමිෂන් සභාවේ සභාප්තිවරයා වශයෙන්
ක්‍රියා කළ යුතු එම පළාතේ නියෝජ්‍ය පොලිස්පති
වරයාගෙන් ;
(ආ) ජනාධිපතිවරයා විමසා රාජ්‍ය සේවා
කොමිෂන් සභාව විසින් නම් කරනු ලබන තැනැත්තකුගෙන් ;
(ඇ) ඒ පළාතේ ප්‍රධාන අමාත්‍යවරයා විසින් නම් කරනු
ලබන තැනැත්තකුගෙන් සමන්විත විය යුතු ය.

(3) අසනීපයක් නිසා හෝ ශ්‍රී ලංකාවෙන් බැහැරව සිටීම නිසා
හෝ වෙනත් යම් හේතුවක් නිසා නම් කරනු ලැබූ කිසියම් සාමාජිකයකුට, 
තම කාර්යයන් ඉටු කිරීමට තාවකාලිකවනොහැකි වන
අවස්ථාවක, ඔහු වෙනුවෙන් වැඩ බැලීම සඳහා නම් කිරීමේ බලධ
රයා විසින් වෙනත් යම් තැනැත්තකු නම් කරනු ලැබිය හැකිය.

(4) යම් තැනැත්තකු පාර්ලිමේන්තු මන්ත්‍රීවරයකු හෝ පළාත්
සභාවක මන්ත්‍රීවරයකු හෝ පළාත් පාලන ආයතනයක සභිකයකු
හෝ නම් ඔහු පළාත් පොලිස් කොමිෂන් සභාවේ සාමාජිකයකු
ලෙස නම් කරනු නොලැබිය යුතු අතර, ඔහු එවැනි සාමාජිකයකු
ලෙස කටයුතු කරගෙන යෑම නොකළ යුතුය.

(5) (2) වන උපවගන්තියෙ (ආ) ඡේදය හෝ (ඇ) ඡේදය
හෝ යටතේ නම් කරනු ලැබූ, පළාත් පොලිස් කොමිෂන් සභාවක
සෑම සාමාජිකයකු ම අවස්ථාවෝචිත පරිදි, රාජ්‍ය සේවා කොමිෂන්
සභාව හෝ පළාතේ ප්‍රධාන අමාත්‍යවරයා හෝ වෙත තම අත්සන
යටතේ ඉදිරිපත් කරනු ලබන ලියවිල්ලක් මගින්, තම ධුරයෙන්
කලින් ඉල්ලා අස් වුවහොත් මිස ඔහු නම් කරන ලද දිනයේ සිට
අවුරුදු තුනක කාලයක් සඳහා ධුරය දැරිය යුතු ය.

(6) පළාත් පොලිස් කොමිෂන් සභාවක සාමාජිකයකු ලෙස නම්
කරනු ලැබීමට පෙර රාජ්‍ය නිලධරයකුව හෝ අධිකරණ නිලධරයකුව
හෝ සිටියා වූ නැතහොත් පළාතක රාජ්‍ය සේවයේ ධුරයක් දැරුවා
වූ හෝ (2) වන උපවගන්තියේ (ආ) ඡේදය හෝ (ඇ) ඡේදය
හෝ යටතේ නම් කරනු ලැබූ පළාත් පොලිස් කොමිෂන් සභාවක
සෑම සාමාජිකතුම, නම් කරන ලද දිනයේ සිට එම ධුරය දැරීම
අවසන් කළ යුතු ය. තවද, ඔහු කොමිෂන් සභාවේ සාමාජිකයකුව
සිටින තාක් කල්, කොමිෂන් සභාවේ සාමාජිකයකු වශයෙන් තම
කාර්යයන් ඉටු කිරීමෙහි ලා හානිකර ලෙස බල පෑ හැකි යම් රැකියා
වක, වෘත්තියක. කර්මාන්තයක හෝ ව්‍යාපාරයක නිරත වීම නතර
කළ යුතු ය.

( 7 ) පළාත් පොලිස් කොමිෂන් සභාවක සාමාජිකයකුට
පළාතේ පළාත් සභාව විසින් තීරණය කරනු ලබන දීමනාවන්
ගෙවනු ලැබිය යුතුය. එවැනි යම් සාමාජිකයකු වෙත ගෙවනු ලබන
දීමනාව, පළාත් අරමුදලට වැය බරක් විය යුතු අතර, ඔහුගේ
සේවා කාලය තුළ දී එය අඩු කරනු නොලැබිය යුතුය.

(8 ) සෑම පළාත් පොලිස් කොමිෂන් සභාවකටම එම කොමිෂන්
සභාව විසින් පත් කරගනු ලබන ලේකම්වරයකු සිටිය යුතු ය.

(9) පළාත් පොලිස් කොමිෂන් සභාවක රැස්වීමක් සඳහා
ගණ පූරණය සාමාජිකයන් දෙදෙනකු විය යුතු ය.

(10) පළාත‍ේ පොලිස් කොමිෂන් සභාවක සාමාජික සංඛ්‍යාවෙහි යම්
පුරප්පාඩුවක් තිබුණ ද, එයට (9) වන උපවගන්තියෙහි විධිවිධාන
වලට යටත්ව කටයුතු කිරීමේ බලය තිබිය යුතු අතර, එවැනි යම්
පුරප්පාඩුවක් හෝ සාමාජිකයකු පත් කිරීමෙහි ලා යම් දෝෂයක්
හෝ පැවතීමේ හේතුවෙන් එම කොමිෂන් සභාවේ ක්‍රියාවක්
නැතහොත් කටයුත්තක් බල රහිත නොවිය යුතු අතර, බල රහිත
ලෙස සලකනු නොලැබිය යුතු ය.


(11) දණ්ඩ නීති සංග්‍රහයේ 1X වන පරිච්ඡේදයේ කාර්යයන්
සඳහා පළාත් පොලිස් කොමිෂන් සභාවක සාමාජිකයකු, රජයෙ
සේවකයකු ලෙස සලකනු ලැබිය යුතු ය.

10. ආණ්ඩුක්‍රම ව්‍යවස් ථාවේ නව වන උපලේඛනයේ 1 වන
ලැයිස් තුවේ 1 වන සරිශිෂ්ටයේ විධි විධාන වලට යටත්ව, පළාතක,
පොලිස් අධිකාරී, පළාත් අංශයේ සහකාර පළාත් පොලිස් අධිකාරී,
ප්‍රධාන පරීක්ෂක, පරීක්ෂක, උප පරීක්‍ෂක, සාජන්ට් සහ පොලිස
කොස්තාපල යන ත වවල නිලධරයන් ත්තේ සහ ජාතික අංශ
යෙන් පළාත් අංශයට කරන ලද එම තත්ත්වවල නිලධරයන්ගේ
පත් කිරීම්, මාරු කිරීම්, සේවයෙන් පහකිරීම් සහ විනය පාලනය ඒ
පළාතේ පළාත් පොලිස් කොමිෂන් සභාව වෙත මෙයින් පවරනු
ලැබේ.

11. (1) පළාත් පොලිස් කොමිෂන් සභා පනත 7
පොලිස් කොමිෂන් සභාවක බලතල වලින් අමාත්‍ය බලතල
වරයා විසින් නියම කරනු ලබන යම් බලතල අමාත්‍යවරයා විසින්
නියම කරනු ලබන වෙනත් යම් තැනැත්තකුට හෝ අධිකාරයකට
පැවරීමට එම පළාත් පොලිස් කොමිෂන් සභාවට හිමිකම තිබිය
යුතුය.

(2) ඒ පළාතේ පළාත් පොලිස් කොමිෂන් සභාව විසින් (1) වන
උපවගන්තිය යටතේ ස්වකීය බලතල පවරනු ලැබ ඇති යම් නිලධරයකු 
විසින් කරන ලද මාරුකිරීම් හෝ සේවයෙන් පහ කිරීම් හෝ
පිළිබඳ කිසියම් නියමයකින් නැතහොත් විනය කරුණකට අදාළ
වෙනත් යම් නියමයකින් අතෘප්තියට පත පළාතක පළාත
අංශයේ යම් නිලධරයකුට, එම පළාත පොලිස් කොමිෂන් සභාව
වෙත අභියාචනය කිරීමේ අයිතිය තිබිය යුතු ය.

12. ජාතික පොලිස් කොමිෂන් සභාවේ හෝ පළාත් පොලිස්
කොමිෂන් සභාවක හෝ එවැනි කොමිෂන් සභාවක යම් සාමාජිකය
කුගේ හෝ කිසියම් තීරණයකට, තම රාජකාරී කටයුතු කරගෙන
යෑමේ දී හැර අන් ලෙසකින් තමා විසින් ම හෝ වෙනත් යම්
තැනැත්තකු මගින් හෝ වෙනත් ඕනෑම ආකාරයකින් කෙලින්ම මැදිහත් වීම.
හෝ වක්‍ර ලෙස බලපාන්නා වූ හෝ බලපාන්නට තැත් කරන්නා වූ
සෑම තැනැත්තකුම වරදකට වරදකරු වන අතර, ජූරි සභාවක
නොමැතිව මහාධිකරණය විසින් නඩු විභාග කිරීමෙන් පසුව වරද
කරු කරනු ලැබූ විට රුපියල් පන්දහසකට නොවැඩි දඩයකට
එක් අවුරුද්දක නොඉක්මවන බන්ධනාගාරගත කිරීමකට
ඒ දඩය සහ බන්ධනාගාරගත කිරීම යන දඬුවම් දෙකටම
යටත් විය යුතු ය.


13. (1) ශ්‍රී ලංකා පොලිස් ක්‍රම ව්‍යවස්ථාවේ, නව වන
I වන පරිශිෂ්ටයෙහි උපලේඛනයේ නිශ්චිතව සඳහන් වැරදි
නොවන සියලු වැරදි එම පළාත ඇතුළත වැළැක් වීම, හෙළිදරව් කර
ගැනීම සහ විමර්ශනය කිරීම සම්බන්ධයෙන් ද 1979 අංක 15
දරන අපරාධ නඩු විධාන සංග්‍රහය පනතේ නීතිපතිවරයාගේ
බලතලවලට යටත්ව, එම වැරදි සම්බන්ධයෙන් අදාළ අධිකරණවල
නඩු පැවරීම සම්බන්ධයෙන් ද වගකිව යුතු ය:


එසේ වුව ද,—
(අ) එවැනි යම් වරදක් පිළිබඳ විමර්ශනය, ජාතික අංශය මගින්
කළ යුතු යයි එම පළාතේ ප්‍රධාන අමාත්‍යවරයා ඉල්ලා
සිටින අවස් ථාවක; නැතහොත්

(ආ) එවැනි වරදක් පිළිබඳ විමර්ශනය පොදු සහපත උදෙසා
ජාතික අංශය විසින් කිරීම අවශ්‍ය යයි පොලිස්පතිවරයා
අදහස් කරන්නා වූ ද එම පළාතේ ප්‍රධාන අමාත්‍යවරයා
විමසා නීතිපතිවරයාගේ අනුමැතිය ඇතිව, ඒ වරද ජාතික
අංශය විසින් විමර්ශනය කරනු ලැබිය යුතු යයි ඔහු විධාන
කරන්නා වූද අවස්ථාවක
එම වරද ශ්‍රී ලංකා පොලිස් බලකායේ ජාතික අංශය විසින් විමර්ශ
නය කරනු ලැබිය හැකිය.

(2 ) ශ්‍රී ලංකා පොලිස් බලකායෙ ජාතික අංශය, ආණ්ඩුක්‍රම
ව්‍යවස්ථාවේ, නවවන උපලේඛනයේ Ι වන ලැයිස් තුවේ
1 වන පරිශිෂ්ටයෙහි උපලේ ඛනයේ නිශ්චිතව සඳහන් සියලු වැරදි,
වැළැක් වීම, හෙළිදරව් කර ගැනීම සහ විමර්ශනය කිරීම සම්බන්ධ
යෙන්ද, 1979 අංක 15 දරන අපරාධ නඩු විධාන සංග්‍රහය පනතේ
නීතිපතිවරයාගේ බලතලවලට යටත’ව, එම වැරදි සම්බන්ධයෙන්
අදාළ අධිකරණවල නඩු පැවරීම සම්බන්ධයෙන් ද වගකිව යුතුය.

(3) ආණ්ඩුක්‍රම ව්‍යවස්ථාවේ, නවචන උපලේඛනයේ I
ලැයිස් තුවේ I වන පරිශිෂ්ඨයෙහි උපලේඛනයේ නිශ්චිතව සඳහන්
වැරදි නොවන යම් වරදක් සම්බන්ධයෙන් පළාතේ
පළාත් අංශය විසින් යම් අධිකරණයක පවරන ලද නඩු පිළිබඳව,
පොලිස් පතිවරයා වෙත දැනුම් දීම, පළාතක නියෝජ්‍ය පොලිස්පති
වරයාගේ යුතුකම විය යුතුය.

14. යම් පළාතක ප්‍රධාන අමාත්‍යවරයා විසින් ඉල්ලා සිටි විට,
ආණ්ඩුක්‍රම ව්‍යවස් ථාවේ නව වන උපලේඛනයේ I වන ලැයිස්තුවේ
I වන පරිශිෂ්ඨයේ උපලේඛනයේ නිශ්චිතව සඳහන් නොවන යම්
වරදක් වැළැක්වීම, හෙළි දරව් කර ගැනීම සහ විමර්ශනය කිරීම සම්
බන්ධයෙන් එම පළාතේ පළාත් අංශයට සහාය වන ලෙස පොලිස්
පතිවරයා විසින් ජාතික අංශයේ යම් ඒකකයකට විධාන කළ
යුතුය.

15. මේ පනතේ විධිවිධාන, ආණ්ඩුක්‍රම ව්‍යවස්ථාවේ නව වන
උපලේඛනයේ I වන ලැයිස්තුවේ I වන විෂයය යටතේ කරන ලද
ආඥාවක් මගින් නිශ්චය කොට දැක්වෙන සීමා ඇතුළත, පොලිස්
බලතල, කාර්ය සහ කර්තව්‍ය ක්‍රියාත්මක කිරීම, කිරිම සහ ඉටු කිරීම
කෙරෙහි බල නොපෑ යුතු අතර ඒවා ක්‍රියාත්මක කිරීම, කිරීම සහ
ඉටු කිරීම පොලිස් ආඥාපනත යටතේ පිහිටුවන ලද පොලිස් බල
කාය විසින් තවදුරටත් කරනු ලැබිය යුතුය.

16. (1) පළාතක, පළාත් අංශයක් විසින් වෙනත් යම් පළාතක
එහි බලතල හා අධීකරණ බලය ක්‍රියාවේ යෙදවීම, ඒ අනෙක් පළාත
කරන ලෙසට සඳහා පිහිටුවන ලද පළාත් සභාව විසින් එසේ
යෝජනා සම්මුතියක් මගින් එම පළාත් සභාවට බලය පවරා ඇති
අවස්ථාවක, එම යෝජනා සම්මුතියේ නිශ්චිතව සඳහන් යම් සීමා
කිරීම්වලට යටත්ව පොලිස් පතිවරයාගේ අනුමතිය ඇතිව කරනු
ලැබිය හැකිය.

(2) පළාතක, පළාත් අංශයේ නිලධරයකු විසින්,--
(අ) වරෙන්තුවක් නොමැතිව අත් අඩංගුවට ගැනීමට බලය පව
රනු ලැබ ඇත්තේ යම් තැනැත්තකු සම්බන්ධයෙන් ද
තැනැත්තා වරෙන්තුවක් නොමැතිව අත් අඩංගුවට
ගැනීමේ කාර්යය සඳහා ශ්‍රී ලංකාවේ ඕනෑම ස්ථානයකට
ඒ තැනැත්තා සොයාගෙන ගොස් අත්අඩංගුවට ගැනීම්
කරනු ලැබිය හැකිය; තව ද

(ආ) එම නිලධරයා සම්බන්ධව සිටින පළාත ඇතුළත සම්පුර්ණ
යෙන් හෝ කොටසක් වශයෙන් හෝ කරන ලද යම්
වරදක් සම්බන්න්ධයෙන් කිසියම් විමර්ශනයක් කිරීමේ
කාර්යය සඳහා පොලිස්පතිවරයාගේ පූර්ව අනුමැතිය
ඇතිව වෙනත් යම් පළාතක සිය බලතල හා අධිකරණ
බලය ක්‍රියාවේ යොදවනු ලැබිය හැකි අතර, පොලිස් ස්පති
වරයා විසින් ඒ පළාතේ නියෝජ්‍ය පොලිස් පතිවරයා
වෙත ඒ පිළිබඳ නිසි විධාන නිකුත් කරනු ලැබිය යුතුය.

17. පළාතක හදිසි අවස්ථා තත් වයක් ප්‍රකාශ කරනු ලැබූ විට,
ඒ පළාතේ පළාත් අංශය විසින් වැරදි විමර්ශනය කිරීමේ දී
සහාය වන ලෙස පොලිස් පතිවරයා විසින් නියම කරනු ලැබූ විට,
ඒ පළාත් අංශය විසින් ජාතික අංශයට එසේ සහාය විය යුතුය.

18. මේ පනතේ විධිවිධාන ක්‍රියාවේ යෙදවීමේ දී උද්ගත විය හැකි
දුෂ්කරතා කිසිවක් ඉවත් කිරීමේ කාර්යය සඳහා අවශ්‍ය යයි හෝ
යෝග්‍ය යයි පොලිස් පතිවරයාට පෙනී යන්නා වූද කිසියම් ලිඛිත
නීතියක විධිවිධානවලට අනනුකූල නොවන්නා වූ ද පරිපාලනමය
විධාන පොලිස් පතිවරයා විසින් නිකුත් කරනු ලැබිය හැකි ය. මේ
වගන්තිය යටතේ විධානයක් නිකුත් කරනු ලැබුවේ යම් රජයේ
නිලධරයකු වෙත ද ඒ අනුව ක්‍රියා කිරීම ඒ තැනැත්තාගේ යුතුකම්
විය යුතුය.

19. අමාත්‍යවරයා විසින්, පොලිස් පතිවරයාට අදාළව ක්‍රියාත් මක
කරනු ලැබිය හැකි බලතල නොඉක්මවන බලතල, ඒ පළාතේ
නියෝජ්‍ය පොලිස්පතිවරයාට අදාළව පළාතක ප්‍රධාන අමාත්‍යවරයා
විසින් ක්‍රියාත්මක කරනු ලැබිය හැකි ය:
එසේ වුව ද, එවැනි යම් බලතල ක්‍රියාත්මක කිරීමෙහි ලා ප්‍රධාන
අමාත්‍යවරයා විසින් පළාතක නියෝජ්‍ය පොලිස් පතිවරයාට යම්
විධානයක් කරනු ලබන අවස්ථාවක ඒ විධානය ලියවිල්ලකින් විය
යුතුය.

20. මේ පනතේ සිංහල සහ දෙමළ භාෂා පාඨ අතර යම් අනනු
කූලතාවක් ඇති වුව හොත් එවිට සිංහල පාඨය බලපැවැත් විය යුතු ය.